বিগ বস তামিল ৫

বিগ বস তামিল ৫ ভারতীয় আপাতবাস্তব টেলিভিশন অনুষ্ঠান বিগ বসের তামিল সংস্করণের পঞ্চম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২১ সালের ৩রা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২২ সালের ১৬ই অক্টোবর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার বিজয়ে সম্প্রচারিত হয়েছে। ভারতীয় অভিনেতা কমল হাসান পূর্ববর্তী মৌসুমের মতো এই মৌসুমেও উপস্থাপনা করেছেন; মাঝে এক সপ্তাহের জন্য অভিনেত্রী রম্যা কৃষ্ণন উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা রাজু জয়মোহন জয়লাভ করেছেন, অন্যদিকে প্রিয়াঙ্কা দেশপাণ্ডে প্রথম রানার-আপ হয়েছেন। এছাড়াও পবনী রেড্ডি, আমির ভাস্কর এবং নিরুপ নন্দকুমার ফাইনালে পৌঁছেছিলেন।

বিন্যাস
বিগ বস তামিল মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী রাজু জয়মোহন

 স্থান  বাসিন্দা  পেশা      অবস্থা  ১  রাজু জয়মোহন  অভিনেতা  দিন ১  দিন ১০৫   ২  প্রিয়াঙ্কা দেশপাণ্ডে  উপস্থাপিকা  দিন ১  দিন ১০৫   ৩  পবনী রেড্ডি  অভিনেত্রী  দিন ১  দিন ১০৫   ৪  আমির ভাস্কর  নৃত্য পরিচালক  দিন ৫১  দিন ১০৫   ৫  নিরুপ নন্দকুমার  অভিনেতা  দিন ১  দিন ১০৫   ৬  থামারাই সেলভি  গৃহিণী  দিন ১  দিন ৯৮   ৭  সিবি ভুবন চন্দ্রন  অভিনেতা  দিন ১  দিন ৯৫   ৮  সঞ্জীব ভেঙ্কট  অভিনেতা  দিন ৫৩  দিন ৯১   ৯  জয়ন্দ্রন কলমাকানন  অভিনেতা  দিন ১  দিন ৮৪   ১০  অক্ষরা রেড্ডি  মডেল  দিন ১  দিন ৮৪   ১১  অভিনয় ভাড্ডি  অভিনেতা  দিন ১  দিন ৭৭   ১২  ইম্মান আন্নাচি  কৌতুকাভিনেতা  দিন ১  দিন ৭০   ১৩  অভিষেক রাজা  অভিনেতা  দিন ১  দিন ৬৩   ১৪  ইক্কি বেরি  র‍্যাপার  দিন ১  দিন ৫৬   ১৫  ইসাইবাণী  সঙ্গীতশিল্পী  দিন ১  দিন ৪৯   ১৬  মথুমিতা রঘুনাতন  ফ্যাশন ডিজাইনার  দিন ১  দিন ৪২   ১৭  শ্রুতি পেরিয়াস্বামী  মডেল ও অভিনেত্রী  দিন ১  দিন ৩৫   ১৮  চিন্নাপোন্নু  সঙ্গীতশিল্পী  দিন ১  দিন ২৮   ১৯  নাদিয়া চাং  মডেল  দিন ১  দিন ১৪   ২০  নমিতা মারিমুথু  মডেল ও অভিনেত্রী  দিন ১  দিন ৪  

তথ্যসূত্র

বহিঃসংযোগ


বিষয়শ্রেণী:বিগ বস তামিলের মৌসুম
বিষয়শ্রেণী:২০২১-এ ভারতীয় টেলিভিশন মৌসুম
বিষয়শ্রেণী:২০২২-এ ভারতীয় টেলিভিশন মৌসুম
বিষয়শ্রেণী:স্টার বিজয়ের মৌলিক অনুষ্ঠান